《道院》
宋代·叶茵

菰蒲卫竹居，适意在江湖。
富贵诸公有，清閒举世无。
四时盘谷序，一景辋川图。
何处无芳草，堪嗟楚大夫。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。